Video: अमित शाह पहुंचे प्रयागराज के कुंभ मेले में, CM योगी और साधुओं संग लगाई संगम में डुबकी  
बीजेपी के राष्ट्रीय अध्यक्ष अमित शाह पहुंचे प्रयागराज के कुंभ मेले में
सीएम योगी आदित्यनाथ और साधुओं के साथ किया गंगा स्नान
प्रयागराज के कई कार्यक्रमों में भाग लेंगे अमित शाह
बीजेपी के राष्ट्रीय अध्यक्ष अमित शाह और उत्तर प्रदेश के मुख्यमंत्री योगी आदित्यनाथ गुरुवार को प्रयागराज पहुंचे. उन्होंने कुंभ में संगम स्थल पर पहुंचकर डुबकी लगाई. गंगा आरती भी की. उनके साथ गंगा, यमुना और सरस्वती की पवित्र त्रिवेणी में स्नान करने वाले साधु-संतों में अखिल भारतीय अखाड़ा परिषद के महंत नरेन्द्र गिरी, जूना पीठाधीश्वर अवधेशानंद गिरी, महंत हरिगिरी आदि शामिल रहे. उपमुख्यमंत्री केशव प्रसाद मौर्य भी संगम तट पर पहुंचे थे.  अमित शाह जब स्नान करने संगम पहुंचे तो साधु-संतों और समर्थकों ने हर-हर महादेव का उद्घोष किया.
त्रिवेणी आरती। pic.twitter.com/GgfLd4OqW1
संगम के किनारे खड़े अमित शाह का  दोनों हाथ पकड़कर सहारा देते हुए धारा के बीच ले गए. इस दौरान उन्होंने पवित्र स्नान किया. अमित शाह स्नान के दौरान भगवावस्त्र में नजर आए.
 
WATCH | BJP president Amit Shah, Uttar Pradesh Chief Minister Yogi Adityanath take holy dip at #KumbhMela in Prayagraj pic.twitter.com/vP8XIQtQyV
शाह स्नान करने के बाद प्रसिद्ध हनुमान मंदिर जाएंगे और पूजा-अर्चना करेंगे. इसके पश्चात वे सेक्टर 14 स्थित स्वामी अवधेशानंद गिरि महाराज के आश्रम जाएंगे. वे आश्रम में ही आध्यात्मिक गुरुओं के साथ दोपहर का भोजन करेंगे.
संगम नगरी प्रयागराज में आयोजित सनातन संस्कृति की प्राचीनता, भव्यता और एकता के प्रतीक 'कुम्भ मेले' में विभिन्न संत महात्माओं के साथ कुम्भ स्नान करने का सौभाग्य प्राप्त हुआ। pic.twitter.com/9eKJFMZogG
दोपहर ढाई बजे वे सेक्टर 15 स्थित पुरी शंकराचार्य के आश्रम जाएंगे और संतों के साथ विभिन्न विषयों पर चर्चा करेंगे.माना जा रहा है कि प्रयागराज के कुंभ मेले में अमित शाह का हिस्सा लेना पार्टी के हिंदुत्व एजेंडे को धार देने की रणनीति का हिस्सा है, जिसके दम पर बीजेपी 2019 में वापसी की तैयारी में है. 
प्रयागराज के त्रिवेणी घाट पर पूजा अर्चना एवं आरती की। pic.twitter.com/b6eCkf7UPD